בקשת המידע:
איחור במסירת דירות - אזורים שוהם

[bookmark: _GoBack]שלום רב,
לאחרונה הועלתה כתבה בגלובס במסגרתה פורסם כי משרד השיכון שלח מכתב לאזורים בנושא שלעיל.
אבקש במידת האפשר ובהתאם לחוק חופש המידע לקבל העתק ממכתב זה אשר נשלח לחברה.

תשובת המשרד:
בהנחה וכוונתך לפרסום שבקישור הבא: https://www.globes.co.il/news/article.aspx?did=1001397223, תגובת המשרד לפרסום היתה כדלקמן:
"הממונה על חוק המכר במשרד הבינוי והשיכון פרסם נייר עמדה העוסק באיחור במסירת דירות ואי-תשלום פיצויים, הכולל התייחסות למשבר הקורונה. נציין כי בשבוע שעבר, לאחר שהתקבלו תלונות לגבי הפרויקט המצוין בפנייתך, פנה ממונה חוק המכר במשרד לחברה, והוסברה עמדתו לגבי המכתב אשר נשלח לרוכשים, כך שהאמור בו אינו תומך באי-תשלום פיצויים בגין איחור מסירה לרוכשים, ועל-פי החוק החברה מחויבת בתשלום זה".
בהתאם לאמור בתגובת המשרד - לא נשלח מכתב רשמי לחברה. גורמי המקצוע במשרד שוחחו עם הגורם הרלוונטי בפרויקט, כפי שנעשה במקרים רבים של איחור במסירה, והוסברה לו עמדת המשרד בהתאם לנייר העמדה אשר פורסם (מצ"ב).

